De seneste to vintre har været hårde ved kommunernes budgetter til snerydning. Den megen sne har tæret hårdt, også hos Hjørring Kommune. - Efterslæbet fra de seneste to hårde vintre, som var 12 millioner kroner, er der taget hånd om. Ved budgetforhandlingerne for 2012 fik vi forhøjet posten til snerydning, så den matcher et år med en gennemsnitsvinter - i alt 14.258 millioner kroner, fortæller formanden for teknik og miljø Jørgen Bing (SF) til KanalHjørring. Men den tid er nu forbi. Kommunen har taget højde for en eventuel hård vinter med der af følgende snerydning. - Skulle vi støde ind i en endnu hårdere vinter, vil et eventuelt merforbrug blive dækket af kassebeholdningen, fortæller Jørgen Bing. Vejrudsigten siger lave temperaturer og noget sne de kommende dage, men varmere vejr er på vej midt i næste uge.

Referat:
Borgerne i Hjørring behøver ikke være urolige for vinteren. Hjørring Kommune er klar til en hård vinter. Den har sat penge af til snerydning.
 